OpenLLM-France/wikimedia huggingface dataset:
# Barbara Bach

Barbara Goldbach (Queens, Nova York, 28 d'agost de 1946), coneguda artísticament com a Barbara Bach, és una model i actriu estatunidenca. Va ser la noia Bond de la pel·lícula L'espia que em va estimar. Està casada amb qui va ser bateria de The Beatles, Ringo Starr.

## Referències

* ↑ Razaq, Rashid. «Celebrity wedding venue reopens after £60m renovation» (en anglès). Evening Standard, 09-10-2017. [Consulta: 26 febrer 2022].
* ↑ N, Carlos. «Barbara Bach - Biography» (en anglès). [Consulta: 26 febrer 2022].
* ↑ Harry, Bill. The George Harrison encyclopedia. Londres: Virgin, 2003. ISBN 0-7535-0822-2.
# Bernuy de Porreros

Bernuy de Porreros és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2007 |
| 308 | 336 | 359 | 400 | 480 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Bernwiller

Bernwiller (en alsacià Barnwiller) és un municipi francès, situat a la regió del Gran Est, al departament de l'Alt Rin. L'any 2004 tenia 612 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 348 | 372 | 391 | 397 | 447 | 599 |

## Administració

Llista d'alcaldes :
| Període | Identitat | Partit |
| 1984-2001 | Clément Meyer | |
| 2001- | Philippe Schittly | |
# Basil Hall

Basil Hall (dècada del 1920? – ?) fou un pilot de motocròs anglès de renom internacional durant la dècada del 1950, quan fou un dels principals competidors al Campionat d'Europa de motocròs, predecessor del mundial. Formà part de l'equip estatal britànic que guanyà el Motocross des Nations el 1950. El 1953 va guanyar el Gran Premi de Suïssa, disputat a Ginebra el 26 d'abril, i quedà quart a la general del campionat europeu.

## Palmarès al Campionat d'Europa

Font:
| Any | Motocicleta | 500cc |
| 1952 | BSA | 9è |
| 1953 | BSA | 4t |
| 1954 | BSA | 14è |
| 1955 | Ariel | 15è |

## Referències

* ↑ Berry, Ian. «A scrambles championship». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 2. ISBN 978-0-9564975-3-6.
* ↑ «Basil Hall» (PDF) (en francès). memotocross.fr. [Consulta: 8 gener 2023].
* ↑ «Palmares du Mondial Mx 3» (en francès). memotocross.fr. [Consulta: 6 gener 2020].
# Basil van Rooyen

Basil van Rooyen (Johannesburg, Sud-àfrica, 19 d'abril del 1939) va ser un pilot de curses automobilístiques sud-africà que va arribar a disputar curses de Fórmula 1.

## A la F1

Basil van Rooyen va debutar a la primera cursa de la temporada 1968 (la dinovena temporada de la història) del campionat del món de la Fórmula 1, disputant l'1 de gener del 1968 el GP de Sud-àfrica al circuit de Kyalami.
Va participar en dues curses puntuables pel campionat de la F1,, disputades en dues temporades consecutives (1967-1968), no aconseguint finalitzar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Posició | Punts |
| 1968 | John Love | Cooper | Climax | SUD Ret | ESP | MON | HOL | BEL | FRA | GBR | ALE | ITA | CAN | USA | MEX | - | 0 |
| 1969 | Team Lawson | McLaren | Cosworth | SUD Ret | ESP | MON | HOL | FRA | GBR | ALE | ITA | CAN | USA | MEX | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |

## Referències

* ↑ «Roy Hesketh Circuit». Roy Hesketh Circuit. Arxivat de l'original el 2018-05-05. [Consulta: 13 desembre 2018].
# Basil Poledouris

Basilis «Basil» Konstantine Poledouris (en grec: Βασίλης Πολεδούρης) (Kansas City, 21 d'agost de 1945 - Los Angeles, 8 de novembre de 2006) fou un compositor de cinema estatunidenc d'ascendència grega, conegut per la seva trajectòria de col·laboració amb els directors John Milius i Paul Verhoeven.
D'entre les seves obres hi ha la banda sonora de les pel·lícules Conan el Bàrbar (1982), Aurora roja (1984), Iron Eagle (1986), RoboCop (1987), La caça de l'Octubre Roig (1990), Allibereu Willy (1993), Starship Troopers: Les brigades de l'espai (1997) i Els miserables (1998). Poledouris va guanyar el Premi Primetime Emmy a la composició musical destacada per a una sèrie limitada o antològica, pel·lícula o especial, pel seu treball a la minisèrie de quatre capítols Lonesome Dove el 1989, i va ser quatre vegades receptor dels Premis BMI de música de cinema.

## Referències

* ↑ Nelson, Valerie J. «Basil Poledouris, 61; film composer known for his bold sounds» (en anglès). Los Angeles Times, 10-11-2006. [Consulta: 22 juny 2022].
# Batalla de Sainte-Pazanne

Batalla de Sainte-Pazanne, té lloc el 27 de novembre de 1793 durant la Revolta de La Vendée.

## Procediment

El 26 de novembre de 1793, la ciutat de Port-Saint-Père va ser presa per la columna de l'adjudant general Jordy, de 3.000 homes. Aquest últim hi va deixar un lloc de 200 homes per vigilar el pont.
El matí 27 de novembre, Jordy va reprendre la seva marxa i va atacar la localitat de Sainte-Pazanne1. Se'n va apoderar després d'una lluita de dues hores contra les forces de La Cathelinière i Guérin. Els vendeans deixen 61 morts.

## Conseqüències

Aleshores Jordy va continuar la seva marxa i va prendre Bourgneuf-en-Retz, evacuat sense lluita pels Vendeans, així com Beauvoir-sur-Mer. Perseguits pels republicans, els revoltats es refugiaren a Arthon-en-Retz i al bosc de Princé. El dia 28, Jordy es va unir al general Haxo a Legé. El 2 de desembre es va apoderar del castell del Príncep i el va destruir. Aleshores escorcolla el bosc i s'apodera de reserves de blat que envia a Nantes.

## Referències

* 1 2 3 4 5 Chassin, t. III, 1894, p. 386.
* 1 2 3 4 5 6 7 Savary, t. II, 1824, p. 396-397.
* 1 2 3 4 5 6 7 Loidreau 2010, p. 318.
* 1 2 3 4 5 6 Dumarcet 1998, p. 286.

## Bibliografia

* Charles-Louis Chassin, La Vendée Patriote 1793-1795, t. III, Paris, Paul Dupont, éditeur, 1894, 575 p. (lire en ligne [archive]).
* Lionel Dumarcet, François Athanase Charette de La Contrie : Une histoire véritable, Les 3 Orangers, 1998, 536 p. (ISBN 978-2912883001).
* Simone Loidreau, «Charette l'insaisissable - 6 décembre 1793», dans Hervé Coutau-Bégarie et Charles Doré-Graslin (dir.), Histoire militaire des guerres de Vendée, Economica, 2010, 656 p.
* Jean-Julien Savary, Guerres des Vendéens et des Chouans contre la République française, t. II, Baudoin frères, Libraires-éditeurs, 1824, 515 p. (lire en ligne [archive]).
# Berenguer Mallol

Berenguer Mallol (segle XIII) fou un mercader, armador i militar català. Durant el període 1290 – 1291 i 1299 – 1300 fou Conseller en cap de Barcelona en dos períodes. Fou nomenat almirall per Pere el Gran el dia 16 de maig de 1285.

## Croada contra la Corona d'Aragó

El 1285 juntament amb Ramon Marquet Rubí, preparà un petit estol d'onze galeres, amb el comandament conjunt com a almiralls, per defensar la costa de Catalunya, contra l'estol del rei Felip III de França, que havia emprès una croada contra la Corona d'Aragó, aconseguint una gran victòria a la batalla naval de Sant Feliu de Guíxols, capturant-ne a l'almirall Berenguer III de Guillem. Un cop reunits amb la flota de l'almirall Roger de Llúria, havia tornat de Sicília, destruïren l'estol francès a Roses en la batalla naval de les Formigues.

## Conquesta de Menorca

El 1286 comandà de nou amb Ramon Marquet Rubí l'estol amb què Alfons el Franc, conquerí Menorca, encara sarraïna.

## Referències

* ↑ Badia, Joan (et al.). El combat naval de les illes Formigues. Palafrugell: Ajuntament de Palafrugell, 1985.
# Bennington (Vermont)

Bennington és un poble i una de les dues seus del Comtat de Bennington a l'estat de Vermont dels Estats Units d'Amèrica.

## Demografia

Segons el cens del 2000 Bennington tenia 15.737 habitants, 6.162 habitatges, i 3.863 famílies. La densitat de població era de 143,2 habitants per km².
Per edats la població es repartia de la següent manera: un 23,5% tenia menys de 18 anys, un 10,7% entre 18 i 24, un 26,1% entre 25 i 44, un 22% de 45 a 60 i un 17,8% 65 anys o més.
L'edat mediana era de 38 anys. Per cada 100 dones de 18 o més anys hi havia 82,6 homes.
La renda mediana per habitatge era de 33.706 $ i la renda mediana per família de 40.615 $. Els homes tenien una renda mediana de 30.712 $ mentre que les dones 22.411 $. La renda per capita de la població era de 17.290 $. Entorn de l'11,1% de les famílies i el 14,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Bennington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Bennington». American Fact Finder. Oficina del Cens dels Estats Units, 12-01-2010.
# Big Bullets FC

El Big Bullets FC és un club de Malawi de futbol de la ciutat de Blantyre. Actualment és patrocinat per la Nyasa Manufacturing Company (NMC).
Evolució del nom:
* 1970-2000 Bata Bullets
* 2001-2002 Total Big Bullets
* 2003-2004 Bakili Bullets
* 2005-2007 Big Bullets
* 2008-2016 Bullets FC
* 2017-avui Nyasa Big Bullets

## Palmarès

* Lliga malawiana de futbol:
       1986, 1991, 1992, 1999, 2000, 2001, 2002, 2003, 2004, 2005, 2014, 2015, 2018, 2019, 2020-21, 2022, 2023
* Copa malawiana de futbol:
       1990, 1993, 1996
* Copa de la Premsa de Malawi:
       1969, 1970, 1973, 1975, 1993
* Copa Kamuzu de Malawi:
       1974, 1975, 1979, 1980, 1981, 1983, 1986
* Copa Chibuku de Malawi:
       1970, 1971, 1974, 1975, 1977, 1978, 1986, 1988, 1991, 1998
* Copa Carlsberg de Malawi:
       2002, 2014, 2017
* Copa President de Malawi:
       2012, 2016
* FAM Charity Shield:
       2007, 2012, 2016, 2017, 2018, 2019
* Embassy Trophy:
       2003
* Chombe Tea:
       1998, 1999

## Referències

* ↑ «Match Report - Boston United vs Bakili Bullets». [Consulta: 17 desembre 2018].
* ↑ «Malawi - List of Champions». RSSSF.
* 1 2 3 4 5 6 7 «Malawi - List of Cup Winners». RSSSF.
# Big City (pel·lícula de 1937)

Big City és una pel·lícula dramàtica dirigida per Frank Borzage. També es va estrenar com Skyscraper Wilderness.

## Argument

Joe Benton i la seva muller Anna són sospitosos de començar una guerra de taxis. Encara que són innocents, es culpen de tot allò que ha passat i els funcionaris demanen per a Anna que marxi dels Estats Units. Mentre intenta demostrar la seva innocència, el parell decideix amagar-se.

## Repartiment

* Luise Rainer com Anna Benton
* Spencer Tracy com Joe Benton
* Charley Grapewin com Robert, l'Alcalde
* Janet Beecher com Sophie Sloane
* Eddie Quillan com Mike Edwards
* Victor Varconi com Paul Roya
* Oscar O'Shea com John C. Andrews
* Eadie Adams

## Referències

* ↑ The Great Depression in America by William H. Young, Nancy K. Young. p.560
# Birmingham (desambiguació)

«Birmingham» té aquests significats:

## Poblacions

* Anglaterra: Birmingham, la segona ciutat més poblada del Regne Unit i la més gran del món amb aquest nom
* Estats Units d'Amèrica:
** Birmingham (Alabama), la localitat més gran d'Alabama i la segona més poblada amb aquest nom
** Birmingham (Connecticut)
** Birmingham (Indiana)
** Birmingham (Iowa)
** Birmingham (Michigan)
** Birmingham (Missouri)
** Birmingham (Pennsilvània)
** Birmingham Township (Illinois)
** Birmingham (Pittsburgh), un barri de Pittsburgh també conegut com a South Side
** Birmingham Township (Pennsilvània)

## Altres

* Esport: El Birmingham City Football Club, un equip de futbol que juga la Premier League
* Esport: El Birmingham Fire, una antiga franquícia de futbol americà que jugava a la World League
# Bisbat de Rochester

El bisbat de Rochester és l'ordinari de la diòcesi de Rochester de l'Església d'Anglaterra a la província de Canterbury. Aquesta diòcesi cobreix l'oest del comtat de Kent i està centrada a la ciutat de Rochester, on el seient del bisbe està localitzat a la seva catedral (consagrada el 604). Durant els segles XVII i XVIII fou costum que el bisbe de Rochester també fos nomenat dean de l'abadia de Westminster.
El càrrec de bisbe fou creat el 604 després de la fundació de la diòcesi al regne de Kent sota el regnat del rei Ethelbert. el bisbe actual és el reverend James Langstaff.

## Referències

* ↑ Number 10 — Diocese of Rochester (anglès)

## Bibliografia

* Haydn's Book of Dignities (1894), Joseph Haydni Horace Ockerby (anglès)
* Whitaker's Almanack, 1883 a 2004, Joseph Whitaker and Sons Ltd / A&C Black, Londres (anglès)
* Powicke, F. Maurice i E. B. Fryde, Handbook of British Chronology (2a ed), Londres: Royal Historical Society, 1961 (anglès)
* British History Online Bishops of Rochester Arxivat 2012-02-14 a Wayback Machine. (anglès)

## Enllaços externs

* Diòcesi de Rochester(anglès)
* Lloc web de la catedral de Rochester Arxivat 2009-03-30 a Wayback Machine. (anglès)
# Bisbat de Ramsbury

El bisbat de Ramsbury fou una jurisdicció religiosa anglesa creada el 909, a l'època saxona, al petit poblet del mateix nom, ara dins del comtat de Wiltshire. En el seu moment, els seus bisbes van gaudir de gran influència i alguns d'ells van esdevenir arquebisbes de Canterbury.
El 1075 es va fer una reforma del mapa eclesial i la diòcesi de Ramsbury es va incloure en el bisbat de Salisbury.
El 1974, el títol de bisbe de Ramsbury va ésser recuperat per l'església anglicana per a anomenar un dels bisbes auxiliars de la diòcesi de Salisbury.

## Llista de bisbes de Ramsbury

* 909-927: Aethelstan
* 927-942: Oda de Canterbury (promogut a Arquebisbe de Canterbury)
* 942-949: Aelfric
* 952-970: Oswulf
* 970-981: Aelfstan
* 981-985: Wulfgar
* 985-990: Sigeric el Seriós (promogut a Arquebisbe de Canterbury)
* 990-995: Alfric d'Abingdon (promogut a Arquebisbe de Canterbury)
* 995-1045: Bertwald
* 1045-1058: Herman
# Bigot

«Bigot» té aquests significats:
* Bigot sinònim de bigoti
* Jacques Bigot (Estrasburg, 1952), polític alsacià
* Rauville-la-Bigot municipi francès al departament de Manche
* Jacques Marie Frangile Bigot (1818, Paris - 1893, Petit Quincy, Seine-et-Oise), entomòleg francès
# Bodianus neilli

Bodianus neilli és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba des de les Maldives, Índia i Sri Lanka fins a la costa oest de Tailàndia.

## Referències

* 1 2 FishBase (anglès)

## Bibliografia

* Day, F. 1867. On some new or imperfectly known fishes of Madras. Proceedings of the Zoological Society of London. 1867 (pt 2): 558-565.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bobbie Traksel

Bobbie Traksel (Tiel, 3 de novembre de 1981) és un ciclista neerlandès, professional del 2001 al 2014.
El seu inici de carrera fou molt prometedor, amb la victòria al Tour de Flandes sots 23 de 2000 i la victòria a la Veenendaal-Veenendaal del 2001, però un seguit de lesions han limitat el seu creixement esportiu. El febrer de 2010 guanyà la Kuurne-Brussel·les-Kuurne, fins al moment la seva principal victòria.

## Palmarès

* 2000
** 1r al Tour de Flandes sots 23
** 1r al PWZ Zuidenveld Tour
* 2002
** 1r a la Veenendaal-Veenendaal
** Vencedor d'una etapa del Sachsen-Tour
** Vencedor d'una etapa de la Ster Elektrotoer
* 2004
** 1r a la Noord Nederland Tour (ex aequo amb 21 ciclistes més)
* 2007
** Vencedor d'una etapa dels Boucles de la Mayenne
* 2008
** 1r a la Driedaagse van West-Vlaanderen i vencedor d'una etapa
** Vencedor d'una etapa de la Volta a Extremadura
** Vencedor d'una etapa de l'Olympia's Tour
** 1r al Gran Premi del 1r de maig - Premi d'honor Vic de Bruyne
* 2010
** 1r a la Kuurne-Brussel·les-Kuurne

## Referències

* ↑ A bad season for Traksel a cyclingnews.com (20 d'octubre de 2003)
* ↑ Traksel out with knee problem Arxivat 2009-10-23 a Wayback Machine. a cyclingnews.com (22 de març de 2005)
* ↑ More Bessèges bad luck for Traksel a cyclingnews.com (5 de febrer de 2006)

## Enllaços externs

* Web oficial (neerlandès)
* Fitxa de Bobbie Traksel a sitiodeciclismo.net
# Bobby Ball

Bobby Ball va ser un pilot estatunidenc de curses automobilístiques nascut el 26 d'agost del 1925 a Phoenix, Arizona.
Ball va córrer a la Champ Car a les temporades 1951-1952 incloent-hi la cursa de les 500 milles d'Indianapolis d'aquests anys.
Bobby Ball va morir el 27 de febrer del 1954 després d'estar 14 mesos en coma a causa d'un accident disputant una cursa a Phoenix, Arizona.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1951 | 52 | 29 | 134.098 | 9 | 5 | 200 | 0 | Va acabar |
| 1952 | 55 | 17 | 134.725 | 23 | 32 | 34 | 0 | Motor |
| Totals | Totals | Totals | Totals | Totals | Totals | 234 | 0 | |
| Curses | 2 |
| Poles | 0 |
| Voltes líder | 0 |
| Victòries | 0 |
| Top 5 | 1 |
| Top 10 | 1 |
| Retirades | 1 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Bobby Ball va participar en 2 curses de F1, debutant al Gran Premi d'Indianapolis 500 del 1951.

### Palmarès a la F1

* Participacions: 2
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 2
# Borneol

El borneol és un monoterpenoide bicíclic natural.

## Reaccions

El borneol s'oxida fàcilment a la corresponent cetona, la càmfora.

### Síntesi

Es pot sintetitzar el borneol per reducció de la càmfora pel procés de reducció de Meerwein-Ponndorf-Verley. La mateixa reducció amb borhidrur de sodi genera isoborneol.

## Presència natural

El d-(+)-borneol és òpticament actiu. Es pot trobar a la natura en espècies del gèneres Artemisia, Dipterocarpaceae, Blumea balsamifera i Kaempferia galanga i és un component de molts olis essencials com el de farigola, així com un repel·lent natural d'insectes.
El borneol es fa servir en la medicina tradicional xinesa en la tècnica del moxa.

## Toxicologia

El borneol irrita ulls, la pell i el tracte respiratori i és perillós per ingestió.

## Notes i referències

* ↑ Wong, K. C. et al.; Ong, K. S.; Lim, C. L. «Compositon of the essential oil of rhizomes of kaempferia galanga L.». Flavour and Fragrance Journal, 7, 5, 2006, pàg. 263–266. DOI: 10.1002/ffj.2730070506 [Consulta: 2 juliol 2009].
* ↑ Plants containing borneol Arxivat 2015-09-23 a Wayback Machine. (Dr. Duke's Phytochemical and Ethnobotanical Databases)]
* ↑ «Chemical Information». sun.ars-grin.gov. Arxivat de l'original el 2004-11-07. [Consulta: 2 març 2008].
* ↑ Material Safety Data Sheet, Fisher Scientific

## Enllaços externs

* NIST datasheet including full spectroscopic data
* Dynamic 3D model borneol
* Dynamic 3D model isoborneol
* Borneol in Chinese medicine
# Biniki, la dragona rosa

Biniki, la dragona rosa (ピュア島の仲間たち, Pyuatō no Nakama-tachi, lit: 'Amics de l'illa Pura') és una sèrie d'anime produïda per ZUIYO Enterprise, estrenada l'1 de juliol de 1983 a l'emissora NTV i finalitzada el 23 de desembre del mateix any. La sèrie està basada en Serendipity, una col·lecció de llibres escrits per Stephen Cosgrove. Yōichi Kotabe es va encarregar del disseny de personatges de la versió animada.
La sèrie segueix les aventures d'un noi que naufraga en una illa deserta, on troba un ou de color rosa del qual neix Biniki, la dragona rosa.
A Catalunya la sèrie es va emetre en català al Circuit Català de TVE-2 el 10 de setembre de 1986.

## Història

En Boubi (Kona a la versió original), és un nen que està en un viatge exploratori a l'oceà Antàrtic, juntament amb els seus pares. No obstant això, un accident el separa de la seva família, i es troba vagant a mar obert, aferrat a un iceberg i en companyia d'un enorme i misteriós ou rosa. Tant l'ou com en Boubi són transportats pel corrent a una illa anomenada Illa Pura al mar del Sud, un paradís terrenal, poblat per criatures fantàstiques i estranyes, governat per una reina sirena anomenada Lola. Poc després, de l'ou en neix la Biniki, una gran dragona de mar rosa amb una cresta verda. La Biniki i en Boubi decideixen quedar-se a l'illa per protegir els seus habitants del cruel capità Smudge, que té la intenció d'envair-la i robar la Llàgrima de la Sirena, el preciós tresor de l'illa.

## Doblatge

| Personatge | Japonès | Català |
| Biniki | Mari Okamoto | Carme Abril |
| Boubi | Michiko Nomura | Maria Josep Guasch |
| Pila-Pila | Yuji Mitsuya | Maria Moscardó |
| Capità Smudge | Kōsei Tomita | |
| Narrador | Rikka Ayasaki | Jordi Vilaseca |

## Referències

* ↑ «Serendipity Monogatari: Pyua-tou no Nakama-tachi (TV) (Títols dels episodis)». Anime News Network. [Consulta: 5 juny 2023].
* ↑ «セレンディピティ物語　ピュア島の仲間たち» (en japonès). Arxivat de l'original el 22 juliol 2015. [Consulta: 5 juny 2023].
* ↑ «Hemeroteca - MIERCOLES, 10 SEPTIEMBRE 1986». La Vanguardia, 10-09-1986. [Consulta: 28 març 2023].
* ↑ «Serendipity Monogatari: Pyua-tou no Nakama-tachi (TV)». Anime News Network. [Consulta: 5 juny 2023].
# Binipa

Binipa és un riu d'Orissa al districte de Cuttack, derivació del riu Mahanadi del que se separa a l'altre costat de la ciutat de Cuttack. Corre en direcció nord-est uns 25 km i rep per l'esquerra al Genguti. Finalment desaigua al Brahman i amb aquest desemboca a la badia de Bengala.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Botiga Puig

La Botiga Puig és una obra d'Olot (Garrotxa) protegida com a bé cultural d'interès local.
És una botiga que presenta un ritme compositiu en la seva façana. Destaca la solució de la cornisa, i les columnes estriades. Les lletres inicials foren substituïdes amb la transformació del canvi d'activitat.

## Referències

* ↑ «Botiga Puig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Borzovo

Borzovo (en rus: Борзово) és un poble (un possiólok) del krai de Krasnoiarsk, a Rússia, segons el cens del 2010 tenia 220 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.